b'\n_START_ARTICLE_\nBalthasar von Campenhausen (1745\xe2\x80\x931800)\n_START_PARAGRAPH_\nVabah\xc3\xa4rra Balthasar von Campenhausen (l\xc3\xa4ti keeles Baltazars fon Kampenhauzens; vene keeles \xd0\x91\xd0\xb0\xd0\xbb\xd1\x82\xd0\xb0\xd0\xb7\xd0\xb0\xd1\x80 \xd0\x98\xd0\xb2\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\x9a\xd0\xb0\xd0\xbc\xd0\xbf\xd0\xb5\xd0\xbd\xd0\xb3\xd0\xb0\xd1\x83\xd0\xb7\xd0\xb5\xd0\xbd) (28. november 1745 Ungurmui\xc5\xbea \xe2\x80\x93 12. juuni 1800 P\xc3\xa4daste) oli baltisaksa p\xc3\xa4ritolu Venemaa riigitegelane.\n_START_SECTION_\nElulugu\n_START_PARAGRAPH_\nTa oli Liivimaal Ungurmui\xc5\xbea, K\xc5\xabdumsi ja Len\xc4\x8di m\xc3\xb5isa p\xc3\xa4rush\xc3\xa4rra, Liivimaa maan\xc3\xb5unik (1777), Riia asehaldurkonna majandusvalitsuse peadirektor ja asekuberner, Saaremaa revisjonikomisjoni esimees, salan\xc3\xb5unik (1796), Liivimaa tsiviilkuberner 6. jaanuarist kuni 26. veebruarini 1797 ja seej\xc3\xa4rel Peterburis senaator ja riigi kodifikatsioonikomisjoni liige. _NEWLINE_Talle anti P\xc3\xbcha Anna orden (I klass) ja P\xc3\xbcha Vladimiri orden (II klass).'